Foto Mihai Dan Bălănescu

ACTUALIZARE 00.15. Piaţa Universităţii s-a golit. Se circulă pe unul dintre sensuri.

Sute de oameni s-au dus la Colectiv, unde au îngenunchiat şi s-au rugat.

Citiţi şi

VIDEO. Fetiţa de la Universitate: "În calitate de cetăţean al străzii, îmi doresc ca ţara să fie mult mai păzită"

Efectul Colectiv | Românii din străinătate, solidari cu ţara

Manifestaţii în ţară cu peste 35.000 de participanţi

„Colectiv! Colectiv!”, au strigat ei apoi.





La Colectiv sunt mii şi mii de lumânări aprinse în memoria victimelor.

ACTUALIZARE 23.15. Mesajul unui participant la mitingul din Piaţa Universităţii.





ACTUALIZARE 22.05. Piaţa Universităţii este arhiplină. Miile de manifestanţi care s-au dus la Parlament s-au întors.

Revendicările pieţei sunt azi mult mai variate, diferite faţă de cele de ieri. Ieri, toţi erau de acord că trebuie să demisioneze premierul, vicepremierul, primarul sectorului 4.

Mesajele sunt variate. Oamenii vor să aibă pe cine alege şi spun că s-au săturat de votul negativ, s-au săturat să aleagă împotriva cuiva, nu pentru cineva.

Este un curent antipoliticieni, oamenii sunt dezgustaţi de ce au făcut politicienii mai degrabă pentru ei, personal, decât pentru cetăţeni.

Oamenii vor ca politicienii să vadă că tensiunea continuă chiar după demisii. E un semn că „Suntem cu ochii pe voi”. Vor să arate că urmăresc ce se întâmplă pe scena politică şi vor să le transmită celor care negociază în aceste zile că nu are sens să le aducă în loc o „altă Mărie cu aceeaşi pălărie”.

ACTUALIZARE 21.45. Centrul Bucureştiului este blocat de 35.000 de protestatari. Numărul manifestanţilor din întreaga ţară a ajuns la 70.000.

Protestul din Bucureşti, filmat cu drona - http://bit.ly/1LQ4m4e Posted by Digi24 on Wednesday, November 4, 2015





ACTUALIZARE 20.55. Sunt 55.000 de oameni în Bucureşti şi în ţară. Numărul manifestanţilor din Bucureşti a ajuns la 25.000.

ACTUALIZARE 20.20. Numărul românilor care participă la mitinguri în ţară este în creştere.

Sunt 7.500 de oameni la Timişoara, 2.500 la Constanţa, 3.000 la Cluj, peste 2.000 la Sibiu, peste 3.000 la Galaţi, peste 2.000 la Braşov.

Posted by Florin Lup on 4 Noiembrie 2015

Sunt mitinguri şi în Deva, Piteşti, Satu-Mare, Craiova, Botoşani la care participă mii de oameni.

Imagine de la protestul din Pitesti Foto Facebook Ciprian Badea

Imagine de la protestul din Craiova Foto Facebook Craiova Forum









ACTUALIZARE 20.09. În Bucureşti sunt în stradă peste 18.000 de oameni. Manifestanţii au ajuns la Parlament şi întenţionează să înconjoare Palatul Parlamentului.

Oamenii strigă "România, trezeşte-te!", "Jos corupţia!", "Jos sistemul mafiot!", "Eu cred în România", "Iohannis, ai o singură şansă!", "Nu mă cumperi cu două demisii!", "Corupţia ucide!".

Foto Ioana Sandu

ACTUALIZARE 19.35. În centrul Bucureştiului sunt aproximativ 13.000 de oameni.

Foto: Facebook Dan Mihai Bălănescu

Vin din ce în ce mai mulţi oameni. Tot centrul Bucureştiului este paralizat.

Bulevardul dinspre Piaţa Unirii spre Universitate este blocat pe ambele părţi.

ACTUALIZARE 19.11. Mii de oameni au ieşit în stradă şi în alte oraşe.

VIDEO Proteste în ţară

La Cluj Napoca, peste 1.000 de oameni sunt în stradă şi au pornit în marş prin oraş.

Aproximativ 1.000 de oameni sunt şi la Timişoara.

Şi la Braşov sunt aproximativ 1.500 de persoane în stradă.

Tot 1.000 de oameni participă la un miting în Craiova.

Acum, la #Craiova Posted by Craiova Forum on 4 Noiembrie 2015

Foto din Craiova: Facebook

În Piteşti sunt în stradă în jur de 500 de oameni.

Protest în Bacău: Facebook Cătălina Ciofu

UPDATE Peste 1.000 de protestatari au ajuns in fata statuii lui Lucaciu! Posted by PortalSM on 4 Noiembrie 2015





ACTUALIZARE 19.05. Numărul protestatarilor din Bucureşti creşte. În Piaţa Universităţii sunt 7.000 de oameni.

ACTUALIZARE 18.50. În jur de 6.000 de oameni s-au adunat în Bucureşti, la Universitate şi au ocupat Piaţa.

Oamenii au revendicări diferite, unii îşi doresc un guvern de tehnocraţi, alţii să se schimbe Constituţia şi anularea prerogativelor de care se bucură acum politicienii. Unii vor întărirea DNA, iar alţii simplificarea prin Constituţie a procedurii de dizolvare a Parlamentului şi reducerea numărului de parlamentari. Au şi pancarte în acest sens.

Pe de altă parte, manifestanţii cer şi o nouă lege a partidelor politice.

Mesajele au trecut din mediul online în stradă. Pe reţelele de socializare au fost astăzi ample dezbateri despre cine ar trebui să facă parte din viitorul Guvern, iar majoritatea opiniilor mergeau spre un guvern de tineri tehnocraţi care nu au fost până acum în politică.

Au fost foarte multe postări despre componenţa Guvernului, se propunea un portofoliu, iar postările conţineau propuneri.

ACTUALIZARE 18.25. La Piaţa Universităţii sunt aproximativ 1.000 de persoane.

Au fost anunţate mitinguri pentru această seară în Bucureşti, Timişoara, Cluj, Constanţa, Piteşti, Târgu Jiu şi Braşov.

Câteva sute de oameni scandează la Timişoara "Jos corupţia".

Protest în Timişoara - Foto: Flavius Ciosa

25.000 de oameni au protestat ieri seară în Bucureşti. Oamenii, care s-au adunat în urma unei mobilizări pe Facebook, au cerut demisia lui Victor Ponta, a lui Gabriel Oprea şi a lui Cristian Popescu Piedone.

Între timp, oamenii continuă să vină la locul tragediei de la Colectiv. Zona a devenit un covor de flori şi de lumânări.